Mercat d´Artesania a Fira Mercat Gandia
10 desembre 2019

## Mercat d´Artesania a Fira Mercat Gandia10 desembre 2019Última actualització: 14 juliol 2025

![](../gestion/img/_AO_2872-copia.jpg)  
  

El **regidor delegat de Polítiques Econòmiques i Comerç, Ferran Martínez Mendoza,** ha presentat aquest matí una nova edició de Fira Mercat Gandia. **“Mercat d’Artesania”**, la vuitena de les 10 fires temàtiques, tindrà lloc del 12 al 14 de desembre i estarà dedicada a l’artesania, _“en el sentit més tradicional de la paraula. De fet, la principal característica és que hi podrem veure els artesans treballant els seus productes”_.  

Obrirà dijous de 19 a 21 h. Divendres i dissabte, de 10 a 14 h i de 17 a 21 h. Hi podrem veure:

*   Motxilles i complements.
*   Paraigües pintats a mà.
*   Detalls en vidre.
*   Artesania en suro.
*   Ventalls i bosses.

*   Treball amb gemmes.
*   Boixets i costureres.
*   Taller infantil de ninos en llana...

**Nou rècord d’assistència**

D’altra banda, el regidor de Comerç ha mostrat la seua satisfacció pels resultats de **Fira Mercat –“Fira del Regal”**, celebrada la setmana passada, que ha tornat a batre el rècord d’assistència de totes les fires celebrades fins ara amb 7.040 visitants. Continua pujant també l’afluència de fora de Gandia (20’14 % de la resta de la Safor i 14’00% d’altres destinacions).

De nou, s’hi va obtindre una puntuació excel·lent per part de visitants: 9’2 (9’1 de Gandia, 9’4 de la resta de la Safor i 9’3 de fora de la comarca). Els expositors també puntuen amb un 9 sobre 10 l’organització de la Fira.

_“Més de 34.000 persones ja han visitat les set edicions de Fira Mercat. Estem satisfets per l’evolució, tot i ser sabedors que l’ambient nadalenc juga al nostre favor_”, ha conclòs Martínez.

[Twittear](https://twitter.com/share)